**Մալիհա Լոդհի**, մի շարք աղբյուրներում նաև **Մալիհա Լոդի** (ուրդու՝ مليحه لودهى‎, HI, PhD, նոյեմբերի 15, 1953(1953-11-15), Լահոր, Պակիստան), պակիստանցի հրապարակախոս, գիտնական-քաղաքագետ, կրթության գործիչ և դիվանագետ։ Միացյալ Նահանգներում և Մեծ Բրիտանիայում Պակիստանի դեսպան (2003-2008), 2015-2019 թվականներին ՄԱԿ-ում Պակիստանի մշտական ներկայացուցիչն է (այդ պաշտոնում առաջին կինը)։

Կենսագրություն և գործունեություն
--------------------------------

Մալիհա Լոդհին ծնվել է «վերին» միջին դասի ընտանիքում։ Նրա հայրը եղել է նախկին ծովային սպա, որն ավելի ուշ սկսել է զբաղվել նավթային բիզնեսով և «Attock Oil Co» բրիտանական-պակիստանական նավթային ընկերությունում հասել է ղեկավար դիրքի։ Մայրը ստացել է բարձրագույն կրթություն և լրագրության մագիստրոսի աստիճան, հրավիրվել է Միացյալ Նահանգներ՝ շարունակելու կրթությունը, սակայն որոշել է թողնել կարիերան` հօգուտ տան և երեխաների՝ դստեր և երկու որդիների խնամքի։

Ընտանիքում հասկանում էին կրթության արժեքը։ Մալիհան անձամբ միջնակարգ կրթություն է ստացել Լահորի, Կարաչիի և Ռավալպինդիի կաթոլիկ դպրոցի դպրոցներում, որից հետո մեկնել է Մեծ Բրիտանիա՝ բարձրագույն կրթություն ստանալու։ 1972 թվականին ընդունվելով Լոնդոնի տնտեսագիտության և քաղաքական գիտությունների դպրոց՝ նա 1976 թվականին ստանում է տնտեսագիտության բակալավրի աստիճան «Հանրային ֆինանսներ» մասնագիտությամբ, որից հետո հետագայում սովորում է քաղաքական գիտություններ՝ պաշտպանելով «Բհուտո, Պակիստանի ժողովրդական կուսակցություն և քաղաքական զարգացում Պակիստանում 1967-1977 թվականներին» թեմայով ատենախոսությունը և 1980 թվականին ստանալով քաղաքագիտության դոկտորի կոչում։

Մալիհա Լոդհիի որակավորման բարձրացումը ուղեկցվում էր իր սեփական ուսուցչական գործունեությամբ. նա որոշ ժամանակ դասընթացներ է վարել Իսլամաբադի Կաիդ-ի-Ազամա համալսարանում, իսկ հետագայում հինգ տարի (1980-1985) դասավանդել է քաղաքագիտություն և քաղաքական սոցիոլոգիա սեփական մայր բուհում։ Նույն ժամանակահատվածում նա ամուսնացել է Լոնդոնի բանկիրի հետ, սակայն հինգ տարի անց ամուսնալուծվել է՝ նրան թողնելով որդուն՝ Ֆեյսալին։

1986 թվականին՝ Պակիստան վերադառնալուց հետո, Մալիհա Լոդհին լրագրությամբ է զբաղվել։ 1987 թվականին սկսելով անգլալեզու «The Muslim» ամսագրին աշխատակցել՝ նա մի քանի տարի անց բարձրացել է մինչև գլխավոր խմբագրի պաշտոնը, իսկ հետագայում մասնակցել Պակիստանի խոշորագույն անգլալեզու «The News International» թերթի ստեղծմանը։ Ենթադրվում է, որ Լոդհիի լրագրողական գործունեությունը և կապերը դեր են խաղացել Պակիստանի վարչապետ Բենազիր Բհուտտոյի պաշտոնին վերադառնալու գործում։ Միևնույն ժամանակ, Մալիհա Լոդհին Բհուտոյի ջատագով չէր և հայտնի էր նրա խիստ քննադատությամբ։ Վերջինս մի անգամ վկայել է անձամբ Բենազիրը՝ մի քանի ամերիկացի կոնգրեսականների հետ հանդիպման ժամանակ Մալիհային ներկայացնելով որպես «իր գլխավոր քննադատ»։

Մալիհա Լոդհիի դիվանագիտական գործունեությունն սկսվել է նրա համար անսպասելի կերպով, երբ 1993 թվականի հոկտեմբերին հանկարծ Բենազիր Բհուտտոյից առաջարկություն է ստացել այլ երկրների հետ Պակիստանի դիվանագիտական հարաբերություններում կարևորագույն պաշտոններից մեկը զբաղեցնելու՝ Ամերիկայի Միացյալ Նահանգներում դեսպան։ Չսպասելով դրան՝ Մալիհան խնդրել է վարչապետից ժամանակ մտածել, բայց երկու օր անց ճնշման տակ արագ որոշում է կայացնում, ընդունում է այն՝ հետաձգելով վերջին հինգ տարվա ընթացքում երկրի պատմության վերաբերյալ գիրք գրելու սեփական ծրագրերը։ 1997 թվականին ավարտելով իր դեսպանական կադենցիան՝ ավելի ուշ Մալիհա Լոդհին կրկին նշանակվել է Միացյալ Նահանգներում դեսպանատուն ղեկավարելու 1999-2002 թվականներին, իսկ հետագայում նաև ուղարկվել է Լոնդոն՝ որպես Միացյալ Թագավորությունում Պակիստանի դիվանագիտական հարաբերությունների մեջ արտակարգ և լիազոր դեսպանի պաշտոնակատարի։ Միացյալ Նահանգներում դեսպանի պաշտոնում Լոդհիի նպատակներից մեկը, ըստ նրա, եղել է փոխել դիվանագիտական գործընկերների պատկերացումը Պակիստանի մասին՝ որպես «կոպիտ պետության», և համոզել նրանց, որ ավելի ճիշտ է աջակցել իր երկրին որպես ժողովրդավարական մուսուլմանական պետության օրինակ, քան մերժել գործընկերությունը՝ թուլացնելով Պակիստանի դիրքորոշումը ավելի արմատական իսլամական ռեժիմների առջև։ Իր երկրորդ ամերիկյան կադենցիայի ընթացքում Լոդհին մասնակցել է 2001 թվականի սեպտեմբերի 11-ի ահաբեկչություններից հետո քննարկումներին՝ դեր խաղալով Պակիստանին որպես գործընկեր, այլ ոչ թե Միացյալ Նահանգների թշնամիներ ընդունելու գործում։

2015 թվականի փետրվարից Մալիհա Լոդհին զբաղեցնում է Միավորված ազգերի կազմակերպությունում Պակիստանի մշտական ներկայացուցչի պաշտոնը։

Ճանաչում, պարգևներ և պատվավոր կոչումներ
---------------------------------------

* 2002՝ *Hilal-e-Imtiaz* շքանշան՝ Պակիստանի կառավարությունից քաղաքացիական ծառայության համար
* 2004՝ Լոնդոնի տնտեսագիտության և քաղաքական գիտությունների դպրոցի պատվավոր անդամություն
* 2005՝ Լոնդոնի Մետրոպոլիտեն համալսարանի գիտությունների դոկտորի պատվավոր աստիճան։

Մալիհա Լոդհին մուսուլմանական աշխարհի ամենահայտնի կին քաղաքական գործիչներից մեկն է։ Երկրորդական աղբյուրների պնդմամբ՝ 1994 թվականին նա Թայմ ամսագրի կողմից ներառվել է 100 քաղաքական գործիչների և համաշխարհային առաջնորդների ցուցակում, որոնց ազդեցությունը կորոշի 21-րդ դարի դեմքը՝ դառնալով այդ ցուցակում Պակիստանի միակ ներկայացուցիչը։

Մասնավոր մատենագիտություն
-------------------------

Գրքեր
* *Maleeha Lodhi.* The future of Pakistan-U.S. relations: opportunities and challenges. — Washington DC : Institute for National Strategic Studies, National Defense University, 2009.
* Pakistan: beyond the "crisis state" / Maleeha Lodhi (editor). — London, Hurst / New York, Columbia University Press, 2011. — ISBN 978-0231702447.

Հոդվածներ
* *Maliha Lodhi.* India Votes for Democracy: The Sixth Parliamentary Elections in India, March 1977 :

[անգլ.] // Pakistan Horizon. — 1977. — Vol. 30, no. 2 (June). — P. 13-34. — ISSN 0030-980X.

* *Maleeha Lodhi.* Pakistan in crisis :

[անգլ.] // Journal of Commonwealth and comparative politics. — 1978. — Vol. 16, no. 1 (March). — P. 60-78.

* *Maleeha Lodhi.* Deterring dissent in education :

[անգլ.] // Index on censorship. — 1985. — Vol. 14, no. 2 (April). — P. 28-36.

* *Maleeha Lodhi.* Still a cold war :

[անգլ.] // World Today. — 1998. — Vol. 54, no. 5 (May). — P. 133-136.

* *Maleeha Lodhi.* The External Dimension : Collection of articles previously published in Daily News, Karachi, Pakistan :

[անգլ.]. — Jang Publishers, 1991. — 314 p.

* *Maleeha Lodhi.* Pakistan's encounter with democracy : Collection of essays, articles, newsreports and analyses previously appeared in various Pakistani newspapers and journals in 1990-1993 :

[անգլ.]. — Vanguard, 1994. — 347 p.

Ծանոթագրություններ
------------------

* Տեսաձայնային նյութեր Վիքիպահեստում

1. ↑  *Ариф Заман* Глава 7: Глобализация, международные отношения и ответственность // Репутационный риск: управление в целях создания стоимости. — Olympus Business, 2008. — С. 316. — 416 с. — ISBN 9785969300927
2. ↑  «Конец американского мирового порядка». inoСМИ.Ru. 2014 թ․ հունիսի 10. Վերցված է 2015 թ․ նոյեմբերի 2-ին.
3. ↑  Стив Фейнару (2002 թ․ հուլիսի 11). «США депортировали 131 пакистанца секретным рейсом». Коммерсант.ru, со ссылкой на The Washington Post. Վերցված է 2015 թ․ նոյեմբերի 2-ին.
4. ↑  «США частично приостановили военную помощь Пакистану». Русская служба BBC. 2011 թ․ հուլիսի 11. Վերցված է 2015 թ․ նոյեմբերի 2-ին.
5. ↑  «Пакистан передал ООН доказательства поддержки Индией террористов». ТАСС. 2015 թ․ հոկտեմբերի 2. Վերցված է 2015 թ․ նոյեմբերի 2-ին.
6. 1 2 3 4 5  John-Thor Dahlburg (1994 թ․ ապրիլի 5). «Profile: New Envoy Aims to End Pakistan's 'Rogue' Image : Maleeha Lodhi's credentials include an eye for power, a blue-blood pedigree, a career in journalism and a thousand-watt smile» (անգլերեն). Los Angeles Times. Վերցված է 2015 թ․ նոյեմբերի 3-ին.
7. 1 2 3  Jane Perlez (2007 թ․ օգոստոսի 4). «A Pakistani Envoy in Britain Defuses Cultural Land Mines» (անգլերեն). The New York Times. Վերցված է 2015 թ․ նոյեմբերի 4-ին.
8. 1 2 3  Alice Thomson (2003 թ․ սեպտեմբերի 27). «Moderate voice of Islam» (անգլերեն). The Telegraph. Վերցված է 2015 թ․ նոյեմբերի 2-ին.
9. 1 2 3 4  «Dr. Maleeha Lodhi» (անգլերեն). Harvard IOP. 2008. Վերցված է 2015 թ․ նոյեմբերի 2-ին.
10. ↑  «Economic Diplomacy will increase Foreign Investment in the country» (անգլերեն). Ministry of Planning, Development and Reform. Վերցված է 2015 թ․ նոյեմբերի 2-ին.
11. ↑  «Advisory Board» (անգլերեն). Centre for Governance and Policy. Արխիվացված է օրիգինալից 2016 թ․ հոկտեմբերի 10-ին. Վերցված է 2015 թ․ նոյեմբերի 2-ին.
12. ↑  «Pakistan tells UN to address root causes for eliminating terrorism» (անգլերեն). Pakistan Today. 2015 թ․ մարտի 7. Վերցված է 2015 թ․ նոյեմբերի 4-ին.
13. ↑  Tahir Khan (2015 թ․ մարտի 17). «No military solution to conflict, Maliha Lodhi tells Afghan Taliban» (անգլերեն). Tribune: The Express. Վերցված է 2015 թ․ նոյեմբերի 4-ին.
14. 1 2  «Appointment of Dr. Maleeha Lodhi as Permanent Representative of Pakistan to the United Nations» (անգլերեն). Embassy of Pakistan, Santiago, Chile. 2014 թ․ դեկտեմբերի 15. Արխիվացված է օրիգինալից 2016 թ․ մարտի 6-ին. Վերցված է 2015 թ․ նոյեմբերի 2-ին.
15. ↑  «LSE announces its new honorary fellows: Dr Maleeha Lodhi» (անգլերեն). The London School of Economics and Political Science. 2004 թ․ հունվարի 27. Արխիվացված է օրիգինալից 2016 թ․ մարտի 4-ին. Վերցված է 2015 թ․ նոյեմբերի 2-ին.

* Տեսաձայնային նյութեր Վիքիպահեստում

Լրացուցիչ գրականություն
-----------------------

* *Marilyn Séphocle.* Ambassador Maleeha Lodhi of the Islamic Republic of Pakistan // Then, They Were Twelve: The Women of Washington's Embassy Row. — Greenwood Publishing Group, 2000. — P. 133-148. — 218 p. — ISBN 9780275968335.
* *Maneesha Tikekar.* Across the Wagah: An Indian's Sojourn in Pakistan :

[անգլ.]. — Bibliophile South Asia, 2004. — P. 176, 281. — 360 p. — ISBN 9788185002347.

* A Report on Farewell Tributes to High Comissioner, Dr. Maleeha Lodhi: London; 8 May 2008 :

[անգլ.] // Foreign Affairs Pakistan. — 2008. — Vol. 35, no. 4-6. — P. 84-86.

* *Howard B. Schaffer, Teresita C. Schaffer.* Working the Congress: The Brown Amendment // How Pakistan Negotiates with the United States: Riding the Roller Coaster. — US Institute of Peace Press, 2011. — P. 92-94. — 199 p. — ISBN 9781601270757.
* *Feroz Khan.* The Dawn of a Nuclear Power // Eating Grass: The Making of the Pakistani Bomb :

[անգլ.]. — Stanford University Press, 2012. — P. 295. — 368 p. — ISBN 9780804784801.

* *Tariq Ali.* The Duel: Pakistan on the Flight Path of American Power :

[անգլ.]. — Simon and Schuster, 2012. — P. 199. — 336 p. — ISBN 9781471105883.

* *Karamat Iqbal.* Dear Birmingham: a conversation with My Hometown :

[անգլ.]. — Xlibris Corporation, 2013. — P. 12, 128. — 228 p. — ISBN 9781483612799.

* *Robert L. Grenier.* 88 Days to Kandahar: A CIA Diary :

[անգլ.]. — Simon and Schuster, 2015. — P. 67-76. — 464 p. — ISBN 9781476712079.

* *Michel Morel.* Chapitre 24. La Déception de Kaboul // Vous êtes Moi :

[фр.]. — Editions Publibook, 2015. — P. 236-237. — 252 p. — ISBN 9782342035766.

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| ISNI: 0000000082214555 · NKC: vse2012690853 · NTA: 337702810 · NUKAT: n2012260588 · SUDOC: 155637592 · VIAF: 38504866 · WorldCat VIAF: 38504866 |

 |

 |